ગાંધીનગરની પસંદગી કરી તેની સામે પણ વાંધો ન્હોતો, પણ તેમનું ઈન્ફરમેશન નેટવર્ક બહુ નબળુ સાબીત થયુ. બે ધારાસભ્ય અને એક પાટીદાર નેતા જનતા રેડ કરે અને માત્ર બે થેલી જ દેશી દારૂ મળે તો ત્રણેના ઈરાદા દારૂબંધ કરાવવા કરતા રાજ્ય સરકારને શરમજનક સ્થિતિમાં મુકી દેવાનો વધારે લાગે છે. ગુજરાતના કોઈ પણ શહેર અને ગામમાં દારૂ નહી વેચાવા દઈએ તેવો નિર્ણય સાથે આ નેતાઓ મેદાનમાં ઉતરે તો સારી વાત છે, પણ દારૂના મુદ્દે તેમણે કરેલી જનતા રેડમાં બદલો લેવાની છુપી ભાવના બહાર આવી જાય છે. સારૂ કામ કરો તેની સાથે કોઈને વાંધો હોય નહીં, પણ કોઈને નીચુ દેખાડવાના ઈરાદે સારૂ કામ કરવુ જોઈએ નહીં. ગાંધીનગરમાં માત્ર બે થેલી જ દારૂ મળ્યો તેના કારણે ગાંધીનગરના એસપીને આ નેતાઓ નાટક અને પ્રસિદ્ધિ માટે કરે છે તેવુ કહેવાની તક તેમણે પુરી પાડી હતી.